


El Carnaval està format per grans dosis d’imaginació i creació. Ho podem 
veure per la gran quantitat de vestits fets artesanalment que esdevenen 
autèntiques obres d’art i elements de fantasia, vestits que sovint ens estan 
explicant històries en llenguatges que podem conèixer o no, però que de ben 
segur tenen la capacitat de cridar la nostra atenció. També ho podem veure 

en disfresses que ens mostren l'enginy dels seus creadors, capaços de 


transformar-se en altres personatges o coses. I és que durant mesos moltes 
comparses es preparen amb il·lusió per poder lluir davant dels altres veïns 
i veïnes Però és que durant una festa com el Carnaval no només ens 
transformem nosaltres, es transforma el nostre entorn i fins i tot l’espai públic 
es dota de sentits nous i se’ns fa propi. 




























